Volkswagen grupa
Volkswagen grupa (njemački: Volkswagen Aktiengesellschaft; Njemački izgovor: [ˈfɔlksˌvaːgən ˈʔakt͡si̯əngəˌzɛlʃaft]), skraćeno VW AG, i njene podružnice, jeste njemačka multinacionalna automobilska proizvođačka kompanija sa sjedištem u Wolfsburgu, Donja Saksonija, Njemačka. Dizajnira, proizvodi i distribuira putnička komercijalna vozila, motocikle, motore i turbomašineriju i nudi povezane usluge uključujući finansiranje, leasing i upravljanje voznim parkom. U 2012. godini, proizvodila je drugi najveći broj motornih vozila od svih kompanija u svijetu, iza Toyote i ispred General Motorsa. Kompanija je ostala drugo najveće tržište u Evropi za preko dvije decenije. Od 2013, rangirana je devetom na Fortune Global 500 spisku najvećih svjetskih kompanija. U 2014. godini, dosegla je proizvodni izlaz od 10,14 miliona vozila. Volkswagen grupa prodaje putnička vozila marki Audi, Bentley, Bugatti, Lamborghini, Porsche, SEAT, Škoda i Volkswagen; motocikle brenda Ducati; i komercijalna vozila marki MAN, Scania, Neoplan i Volkswagen Commercial Vehicles. Dijeli se na dvije primarne divizije, Autombilska divizija i Divizija finansijskih usluga, i ima približno 340 podružnih kompanija. VW također ima dva veća udružena poduhvata u Kini (FAW-Volkswagen i Shanghai Volkswagen). Kompanija ima djelovanje u približno 150 država i upravlja 100 proizvodnih kapaciteta u 27 zemalja. Volkswagen je imao 19,9% nekontrolirajućih dionica u Suzukiju između 2009. i 2015. Međunarodni arbitražni sud naredio je Volkswagenu da proda dionice nazad Suzukiju. Suzuki je platio $3,8 milijardi da završi vraćanje udjela samo nekoliko sati prije Volkswagenovog kršenja emisije. Volkswagen Aktiengesellschaft je javna kompanija i ima primarni popis na Frankfurtovoj berzi, gdje je sastavni dio od Euro Stoxx 50 indeksa berze, i sekundarni popis na Londonskoj berzi, Luksemburškoj berzi, Njujorškoj berzi i Švicarskoj berzi. Od septembra 2012, država Donja Saksonija drži 12,7% udjela u kompaniji, dobivajući 20% prava glasanja.